‘ઋચિક ઋષિના આત્મજ જમદગ્નિ સાત્વિક વૃત્તિના હતા. પિતા દેવલોક પામ્યા, તે વખતે ઈક્ષ્વાકુ વંશની રાજકન્યા રેણુકા સાથે લગ્ન કરી સંસ્કારી જીવન વીતાવતા હતા. તેમને ચાર કે પાંચ પુત્રો થયા, સૌથી નાના તે પરશુરામ, આ યુવકની પ્રથમ કસોટી બાપે કરી. માના લોહીમાં ઈક્ષ્વાકુઓનો સ્વચ્છંદ હતો. આર્યોએ નિર્મેલા નીતિના પંથનો તેણે ત્યાગ કર્યો, મૃત્તિકાવતીના રાજા ચિત્રરથનો તેને મોહ થયો. આ કૃત્ય તે સમયના આર્યાવર્તના પુરુષોની જેમ શિષ્ટ જમદગ્નિને અક્ષમ્ય જણાયું, તેણે પુત્રોને શાસન કર્યું કે માતાનો વધ કરો. મોટાભાઈઓએ તે શાસન સ્વીકાર્યું નહીં, પરશુરામના હ્રદયમાં પિતાની આજ્ઞા અને માતાની શુદ્ધિ માતૃસ્નેહ કરતાં વધારે હતાં, તેણે પિતાનુ શાસન સ્વીકાર્યું, માતાનું માથું ધડથી જુદું કર્યું. (‘ભગવાન પરશુરામ’ની પ્રસ્તાવના, ક. મા. મુનશી – ૧૯૪૬) Monogamy ના સમર્થકોએ માતૃપ્રેમની ય દરકાર ન કરવી એટલો જ ઉપદેશ આ વાતમાંથી ફલિત થાય છે.